| M8 Greyhound |
| --- |
| M8 GreyhoundM8 Greyhound |
| **Základná charakteristika** |
| Posádka | 4 |
| Dĺžka | 5 m |
| Šírka | 2,54 m |
| Výška | 2,25 m |
| Hmotnosť | 7,8 t |
| **Pancierovanie a výzbroj** |
| Pancierovanie | do 19 mm |
| Hlavná zbraň | 37 mm guľomet M6 |
| Sekundárne zbrane | .30 a .50 MG |
| **Pohon a pohyb** |
| Pohon | benzínový Hercules JXD 6-válec 82 kW - 110 hp |
| Odpruženie | 6x6 |
| Max. rýchlosť | 90 km/h |
| Pomer výkon/hmotnosť | 14,1hp/tona |
| Dojazd | 563 km |
| Priechodnosť |  |

Symbol rozcestia O iných významoch výrazu *Greyhound* pozri *Greyhound*.
**M8 Greyhound** je šesťkolesové ľahko pancierované vozidlo, ktoré bolo prijaté do výzbroje americkej armády s oficiálnym označením Car Armored Light M8 v roku 1942. Prvé sériové vozidlá začali schádzať z výrobnej linky firmy Ford začiatkom roku 1943. V tom istom roku bolo do výzbroje prijaté veliteľské a spojovacie vozidlo s označením Car Armored Utility M10, ktoré bolo odvodené z typu M8. Pretože označenie M10 už bolo použité pre stíhač tankov, bolo označenie zmenené na M20. Okrem americkej armády používala M8 a M20 britská armáda a vojská Slobodných Francúzov generála de Gaulla.

Vývoj
-----

V júli 1941 začal vývoj nového rýchleho obrneného vozidla určeného na ničenie tankov, ktoré malo nahradiť starší typ M6, čo bolo 3/4 tonové vozidlo s kanónom 37 mm v zadnej časti vozidla. Požiadavkom armády bolo aby malo vozidlo pohon 4x6, bolo vyzbrojené 37 mm kanónom a spriahnutým guľometom pripevneným na veži. Prototypy boli predložené firmami Studebaker (T21), Ford (T22) a Chrysler (T23). V apríli 1942 bola priata verzia T22. Vozidlo bolo pomenované Greyhound. Výroba začala v marci 1943 a skončila v júni 1945. Celkovo bolo vyrobených 8523 vozidiel, toto číslo nezahŕňa rôzne odvodené varianty.

História
--------

Prvé nasadenie M8 bolo v roku 1943 v Taliansku americkou armádou na frontoch v Európe aj na Ďalekom Východe. Po druhej svetovej vojne plnilo úlohu okupačného vozidla. Množstvo týchto vozidiel bolo dodaných spojencom NATO a do krajín tretieho sveta. V roku 2002 boli niektoré tieto vozidlá stále používané v Afrike a v Južnej Amerike.

Technický popis
---------------

M8 Greyhound v Paríži
M8 je šesťkolesové ľahko pancierované vozidlo. Korba je zvarená z oceľových pancierových plechov. V prednej časti je miesto vodiča a radistu (prípadne veliteľa) a za nimi je bojový priestor. Hrúbka panciera korby: čelo: 15,6 až 18,8 mm, boky: 9,37 mm, zadná časť: 9,37 mm, strop: 3,21 mm, dno: 13,12 mm. M8 má v strede korby umiestnenú dvojmiestnu kruhovú, zhora otvorenú odlievanú vežu. V jej prednej časti je kanón M6 kalibru 37 mm spriahnutý s guľometom M1919 kalibru 7,62 mm, ktorý je umiestnený vpravo od kanónu. Námer kanónu je -10 ° až +20 °. Na obežnom kruhu nad vežou je umiestnený ťažký guľomet M2B kalibru 12,7 mm.

Otáčanie veže je mechanické v rozsahu 360 °. M20 má zhora otvorený bojový priestor pre 2 až 4 osoby, ktorý je chránený nadstavbou z pancierových plechov. Nad zadnou časťou bojového priestoru je umiestnený na obežnom kruhu guľomet M2B. V bojovom priestore sú po stranách dve lavičky, každá pre dve osoby a jedna malá v zadnej časti pre strelca z guľometu.

Za bojovým priestorom je u oboch typov zhodne motorový priestor krytý pancierovým plechom. Na strope motorového priestoru sú dva veľké kryty, ktoré umožňujú prístup k motoru. Vozidlo poháňa zážihový radový šesťvalec Hercules JXD cez štvorstupňovú prevodovku a dvojstupňovú prídavnú prevodovku.

Užívatelia
----------

Alžírsko, Rakúsko, Belgicko, Brazília, Veľká Británia, Kamerun, Kolumbia, Cyprus, Etiópia, Francúzsko, Nemecko, Grécko, Guatemala, Haiti, Irán, Taliansko, Jamajka, Japonsko, Mexiko, Maroko, Nigéria, Nórsko, Paraguaj, Peru, Filipíny, Portugalsko, Saudská Arábia, Senegal, Južná Kórea, Vietnam, Taiwan, Togo, Tunisko, Turecko, USA, Venezuela, bývalá Juhoslávia, Zair

Verzie
------

M8 bočný pohľad
* **M8E1** verzia s modifikovanou prevodovkou
* **M20** je veliteľské vozidlo bez vežičky
* **M8 TOW** protitankové vozidlo. S výzbrojou BGM-71 TOW raketometom a guľometom kalibru .50
* **M8/M20 s H-90 vežou** je francúzska úprava vozidla.

Zdroj
-----

* "GREYHOUND" A M20 , autor: Ing. Martin V. Koller
* 
*

Iné projekty
------------

Commons
* Spolupracuj na Commons Commons ponúka multimediálne súbory na tému **M8 Greyhound**

| * z
* d
* u
Americké obrnené vozidlá druhej svetovej vojny |
| --- |
| Ľahké tanky | 
* M2
* M3 Stuart
* M5 Stuart
* M22 Locust
* M24 Chaffee
* Marmon-Herrington CTLS

 |
| Stredné a ťažké tanky | 
* M2
* M3 Lee
* M4 Sherman
* M26 Pershing

 |
| Samohybné delá | 
* M7 Priest
* M8 Scott
* M12 Gun Motor Carriage
* M40 GMC
* M3 Gun Motor Carriage
* M16 Multiple Gun Motor Carriage
* M5 Gun Motor Carriage
* T34 Calliope

 |
| Stíhače tankov | 
* M10 Wolverine
* M18 Hellcat
* M36 Jackson

 |
| Obrnené polopásové vozidlá | 
* M2 Half Track Car
* M3/M5 Half Track Personnel Carrier
* M4 Mortar Carrier
* T30 Half Track

 |
| Obojživelné vozidlá | 
* Landing Vehicle Tracked
* DUKW

 |
| Obrnené automobily | 
* M8 Greyhound
* M3 Scout Car 'White'
* M20 Armored Utility Car
* T17 Deerhound / Staghound
* T18 Boarhound

 |
| Experimentálne vozidlá | 
* M38 Wolfhound
* T1/M6 Heavy Tank
* T28
* Assault Tank T14
* T29
* T30
* T20
* T7 Combat Car
* T-16
* T-3 Half Track
* T54 Gun Motor Carriage
* T40/M9 Tank Destroyer
* T-19
* 8in Howitzer Motor Carriage T84
* T92 Howitzer Motor Carriage
* Light Tank T7/Medium Tank M7
* T88 Gun Motor Carriage

 |